
DR.30.11.2020 9 

  
■1040 

 Kementerian Kesihatan Malaysia telah menyalurkan peruntukan sebanyak 
RM125,000 untuk pembinaan sebanyak 150 lot tapak letak kereta tambahan di Hospital 
Teluk Intan dan telah disiapkan pada tahun 2019 iaitu Mac 2019. Pada masa ini, 
pengurusan Hospital Teluk Intan sedang membuat perancangan untuk menambah lagi 
sebanyak 120 lot tempat letak kereta tambahan untuk mengatasi kekurangan tempat 
letak kereta. 

 Selain itu, Kementerian Kesihatan Malaysia juga turut mencari penyelesaian 
yang praktikal seperti tempat letak kereta bertingkat bagi mengatasi masalah kesesakan 
dan kekurangan lot tempat kereta di semua fasiliti kesihatan milik kementerian ini. 
Dengan keluasan sedia iaitu 65 ekar di Hospital Teluk Intan, seluas 40 ekar telah 
digunakan bagi pembangunan hospital, baki keluasan yang masih boleh diguna pakai 
ialah 25 ekar.  

Dengan ruang tanah yang masih ada kementerian masih mampu membina 
ruang tempat letak kereta. Pihak pengurusan hospital juga sedang mempertimbangkan 
cadangan untuk membina lebih 500 buah tapak letak kereta di petak atas tanah seluas 
8,000 meter persegi. Terima kasih. 

 Tuan Nga Kor Ming [Teluk Intan]: Terima kasih, Tuan Yang di-Pertua. Terima 
kasih atas jawapan Yang Berhormat Menteri. Seperti yang dimaklumkan dan diterangkan 
oleh Yang Berhormat Menteri tadi yang mana Hospital Teluk Intan merupakan major 
specialist hospital yang menawarkan khidmat kepada seramai lebih 200,000 orang 
pesakit yang mana antaranya seramai 34,000 orang merupakan pesakit yang perlu 
dimasukkan ke dalam wad. 

 Oleh sebab itu, masalah kekurangan tempat letak kereta ini memang sudah 
cukup kritikal. Bertahun-tahun pihak hospital telah memohon untuk membuat medan 
tempat letak kereta yang baharu. Atas permintaan saya, tahun lepas kementerian telah 
memperuntukkan sejumlah RM200,000 untuk kerja pembersihan tanah, saya hendak 
minta Yang Berhormat Menteri, bolehkah ia dimasukkan pembinaan tempat letak kereta 
baharu ini dimasukkan dalam Rancangan Malaysia Ke-12 supaya masalah ini di sekali 
gus dapat diselesaikan untuk masa jangka panjang. 

 Satu lagi atas permintaan pihak kakitangan hospital dan juga rakyat Teluk Intan,  
sebenarnya Hospital Teluk Intan ini amat perlukan Kompleks Klinik Pakar yang baharu 
dan termasuk juga bilik pembedahan, ICU unit, pediatrik ICU yang baharu supaya dapat 
menampung keperluan yang terdesak oleh penduduk bukan sahaja di Teluk Intan ia 
merangkumi di kawasan Sabak Bernam, Hilir Perak, Seri Manjung. Oleh sebab itu, ini 
adalah satu permintaan yang munasabah, saya harap yang mana Yang Berhormat 
Menteri boleh bagilah – masalah yang memuaskan hati bagi rakyat kawasan Teluk Intan. 
Terima kasih. 

 Datuk Seri Dr. Adham bin Baba: Terima kasih, Yang Berhormat Teluk Intan. 
Memang dalam permohonan Yang Berhormat kita akan maklumkan dalam Rancangan 
Malaysia Ke-12 dan tentu sekali bagi kedudukan lot parking, apa yang saya sudah 
beritahu ada tambahan dan tanah ada sedikit lagi. 

 Untuk Hospital Teluk Intan, saya ucap terima kasihlah kerana Teluk Intan 
merupakan salah sebuah hospital yang meletakkan pesakit COVID-19 ketika ini untuk 
sebahagian daripada hospital di Perak. Untuk itu keperluan nak adakan bilik bedah 
tambahan, keperluan pediatrik unit ICU sangat perlu dan kita pertimbangkan dengan 
serius perkara ini supaya rakyat Yang Berhormat di Teluk Intan dan sekitarnya mendapat 
manfaat yang lebih baik dalam Rancangan Malaysia Ke-12.  Terima kasih. 

 Puan Rusnah binti Aluai [Tangga Batu]: Tuan Yang di-Pertua, saya minta 
laluan sekejap sahaja. Saya hendak nyatakan masalah tetapi tidak jawab pun tidak apa 
cuma tengok keadaan ini. Ini kerana, ia berkaitan dengan Kementerian Kesihatan. Boleh, 
Tuan Yang di-Pertua? 

 Timbalan Yang di-Pertua [Dato' Mohd Rashid Hasnon]: Seringkasnya, sila. 

 Puan Rusnah binti Aluai [Tangga Batu]: Okey. Tular video yang mana 
pesakit-pesakit beratur di luar bangunan dan berpanas menunggu giliran di Hospital 
Selayang. Golongan yang datang ke hospital adalah yang sakit, jadi mereka akan jadi 
lebih sakit dalam keadaan begini. Saya minta Menteri Kesihatan segera meninjau 
kebenaran aduan ini dan memperbaiki serta memperbetulkan keadaan. Terima kasih. 

 



#1040. Kementerian Kesihatan Malaysia telah menyalurkan peruntukan sebanyak RM125,000 untuk pembinaan sebanyak 150 lot tapak letak kereta tambahan di Hospital Teluk Intan dan telah disiapkan pada tahun 2019 iaitu Mac 2019. Pada masa ini, pengurusan Hospital Teluk Intan sedang membuat perancangan untuk menambah lagi sebanyak 120 lot tempat letak kereta tambahan untuk mengatasi kekurangan tempat letak kereta. Selain itu, Kementerian Kesihatan Malaysia juga turut mencari penyelesaian yang praktikal seperti tempat letak kereta bertingkat bagi mengatasi masalah kesesakan dan kekurangan lot tempat kereta di semua fasiliti kesihatan milik kementerian ini. Dengan keluasan sedia iaitu 65 ekar di Hospital Teluk Intan, seluas 40 ekar telah digunakan bagi pembangunan hospital, baki keluasan yang masih boleh diguna pakai ialah 25 ekar. Dengan ruang tanah yang masih ada kementerian masih mampu membina ruang tempat letak kereta. Pihak pengurusan hospital juga sedang mempertimbangkan cadangan untuk membina lebih 500 buah tapak letak kereta di petak atas tanah seluas 8,000 meter persegi. Terima kasih. Tuan Nga Kor Ming [Teluk Intan]: Terima kasih, Tuan Yang di-Pertua. Terima kasih atas jawapan Yang Berhormat Menteri. Seperti yang dimaklumkan dan diterangkan oleh Yang Berhormat Menteri tadi yang mana Hospital Teluk Intan merupakan major specialist hospital yang menawarkan khidmat kepada seramai lebih 200,000 orang pesakit yang mana antaranya seramai 34,000 orang merupakan pesakit yang perlu dimasukkan ke dalam wad. Oleh sebab itu, masalah kekurangan tempat letak kereta ini memang sudah cukup kritikal. Bertahun-tahun pihak hospital telah memohon untuk membuat medan tempat letak kereta yang baharu. Atas permintaan saya, tahun lepas kementerian telah memperuntukkan sejumlah RM200,000 untuk kerja pembersihan tanah, saya hendak minta Yang Berhormat Menteri, bolehkah ia dimasukkan pembinaan tempat letak kereta baharu ini dimasukkan dalam Rancangan Malaysia Ke-12 supaya masalah ini di sekali gus dapat diselesaikan untuk masa jangka panjang. Satu lagi atas permintaan pihak kakitangan hospital dan juga rakyat Teluk Intan, sebenarnya Hospital Teluk Intan ini amat perlukan Kompleks Klinik Pakar yang baharu dan termasuk juga bilik pembedahan, ICU unit, pediatrik ICU yang baharu supaya dapat menampung keperluan yang terdesak oleh penduduk bukan sahaja di Teluk Intan ia merangkumi di kawasan Sabak Bernam, Hilir Perak, Seri Manjung. Oleh sebab itu, ini adalah satu permintaan yang munasabah, saya harap yang mana Yang Berhormat Menteri boleh bagilah- masalah yang memuaskan hati bagi rakyat kawasan Teluk Intan. Terima kasih. Datuk Seri Dr. Adham bin Baba: Terima kasih, Yang Berhormat Teluk Intan. Memang dalam permohonan Yang Berhormat kita akan maklumkan dalam Rancangan Malaysia Ke-12 dan tentu sekali bagi kedudukan lot parking, apa yang saya sudah beritahu ada tambahan dan tanah ada sedikit lagi. Untuk Hospital Teluk Intan, saya ucap terima kasihlah kerana Teluk Intan merupakan salah sebuah hospital yang meletakkan pesakit COVID-19 ketika ini untuk sebahagian daripada hospital di Perak. Untuk itu keperluan nak adakan bilik bedah tambahan, keperluan pediatrik unit ICU sangat perlu dan kita pertimbangkan dengan serius perkara ini supaya rakyat Yang Berhormat di Teluk Intan dan sekitarnya mendapat manfaat yang lebih baik dalam Rancangan Malaysia Ke-12. Terima kasih. Puan Rusnah binti Aluai [Tangga Batu]: Tuan Yang di-Pertua, saya minta laluan sekejap sahaja. Saya hendak nyatakan masalah tetapi tidak jawab pun tidak apa cuma tengok keadaan ini. Ini kerana, ia berkaitan dengan Kementerian Kesihatan. Boleh, Tuan Yang di-Pertua?. Timbalan Yang di-Pertua [Dato' Mohd Rashid Hasnon]: Seringkasnya, sila. Puan Rusnah binti Aluai [Tangga Batu]: Okey. Tular video yang mana pesakit-pesakit beratur di luar bangunan dan berpanas menunggu giliran di Hospital Selayang. Golongan yang datang ke hospital adalah yang sakit, jadi mereka akan jadi lebih sakit dalam keadaan begini. Saya minta Menteri Kesihatan segera meninjau kebenaran aduan ini dan memperbaiki serta memperbetulkan keadaan. Terima kasih.